இச்சொல்லானது மிகச் சரியாக குறிவைத்து இலக்குப் பிசகாமல் சுட்டுக் கொல்லும் வீரனைக் குறிக்கப் பயன்படுத்தும் சொல்லாகும். இவர்கள் குறிசுடுநர், குறிசாடுநர் ஆகியோரைக் காட்டிலும் சிறந்தவர்கள் ஆவர்.. இச்சொல்லானது நான்காம் ஈழப்போரின் தொடக்காமான 2006 ஆண்டில் இருந்து ஈழத்தில் பயன்பாட்டில் உள்ள சொல்லாகும். Sniper என்னும் பொருளைக் குறிக்க முதன் முதலில் எழுந்த சொல் இதுவே. ஆகையால் இதற்குப் பின்னர் தமிழ்நாட்டில் எழுந்த(2012)  குறிசுடுநர் என்னுஞ்சொல்லை sharpshooter  என்னுஞ்ச் சொல்லிற்கு நிகரான சொல்லாக வழங்குக. சூட்டு(சூடு => சூட்டு) -  இச்சொல்லானது படைத்துறையில் சுடுதல்(வெப்பத்தால் கையில் சுடுதல்), சூட்டிஞ்சி ஆகிய பொருள்களை உணர்த்துகின்றன. இந்த சூட்டிஞ்சி என்பது பண்டைய காலத்தில் கோட்டைச் சுவரில் பாதுகாப்பாக பதிந்திருந்து பணைக்காமல் அம்பெய்ய பயன்படுத்தும் ஓர் கோட்டையுறுப்பாகும். இச் சொல்லானது மிகச் சரியாக குறிவைத்து இலக்குப் பிசகாமல் சுட்டுக் கொல்லும் வீரன் என்னும் பொருளில் மிகச் சரியாக பொருந்தி வந்துள்ளமை நோக்குக.  இங்கு உள்ள சூட்டு என்னும் சொல்லை நோக்குக. இது பண்டைய காலத்தில் குறி பிசகாமல் சுடுதலைக் குறித்து தற்காலத்திலும் அதே பொருளால் ஈழத்திலும் ஆளப்பட்டுள்ளதை நோக்குக. அத்துடன் இச்சொல்தான் ஈழத்தில் தமிழர் தரப்பின் சினைப்பர்களை குறித்த சொல்லாகும்... அதாவது: மயூரன் குறிசூட்டுப் பிரிவு, செண்பகம் குறிசூட்டுப் பிரிவு.  இவ்வளவு பழமையான சொல்லையே நாம் இங்கு சினைப்பரிற்கு நிகராக பயன்படுத்துதல் வேண்டும். இச்சொல்லானது தமிழீழ நிழலரசின் காலத்தில் வெகுவான பயன்பாட்டில் இருந்த சொல்லாகும். இதைத் தக்க வைத்தல் வரலாற்றை தக்க வைக்கும் செயலாகும். 